CELEX: 62014TN0506
Language: lt
Date: 2014-06-27 00:00:00
Title: Byla T-506/14: 2014 m. birželio 27 d. pareikštas ieškinys byloje Grandi Navi Veloci/Komisija

25.8.2014   
            
            
               LT
            
            
               Europos Sąjungos oficialusis leidinys
            
            
               C 282/55
            
         2014 m. birželio 27 d. pareikštas ieškinys byloje Grandi Navi Veloci/Komisija
   
   (Byla T-506/14)
   2014/C 282/74
   Proceso kalba: italų
   
      Šalys
   
   
      Ieškovė: Grandi Navi Veloci SpA (Palermas, Italija), atstovaujama advokatų S. Grassani, S. Ravenna ir A. Franchi
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2014 m. sausio 22 d. Europos Komisijos sprendimą C (2013) 9101 galutinis tiek, kiek Komisija nusprendė, kad nei subsidija reklaminei veiklai, nei garantijos (banko paskola ir garantiniai raštai), kurias Sardinijos regionas suteikė Saremar, nėra valstybės pagalba, kaip ji suprantama pagal SESV 107 straipsnio 1 dalį;
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šis ieškinys pareikštas dėl 2014 m. sausio 22 d. Europos Komisijos sprendimo C (2013) 9101 galutinis, susijusio su Sardinijos autonominio regiono Saremar naudai įgyvendintomis pagalbos priemonėmis [bylos SA.32014 (2011/C), SA32015 (2011/C), SA.32016 (2011/C)]. Šiame sprendime Komisija, be kita ko, nusprendė, kad nei subsidija reklaminei veiklai, nei garantijos (banko paskola ir garantiniai raštai), kurias Sardinijos regionas suteikė Saremar, nėra valstybės pagalba, kaip ji suprantama pagal SESV 107 straipsnio 1 dalį.
   Grįsdama ieškinį ieškovė remiasi keturiais pagrindais.
   
               1.
            
            
               Pirmajame ieškinio pagrinde, susijusiame su SESV 107 straipsnio 1 dalies pažeidimu ir blogu taikymu, Grandi Navi Veloci teigia, kad sprendimas neteisėtas tiek, kiek jame teigiama, jog Saremar negavo ekonominės naudos iš jai Sardinijos regiono išmokėto atlygio už tariamą reklaminę veiklą. Ieškovės teigimu Komisija pažeidė SESV 107 straipsnio 1 dalį, nes nusprendė, kad Sardinijos regiono sumokėta kaina kaip atlygis už Saremar patikėtą reklaminę veiklą, atitinkantis 3 0 00  000 eurų, atitiko rinkos vertę ir neatitiko gavėjo gautos ekonominės naudos sąlygų.
            
         
               2.
            
            
               Antrajame ieškinio pagrinde Grandi Navi Veloci pirmiausia nurodo akivaizdžią Komisijos vertinimo klaidą, kiek tai susiję su tariamai netinkamu metodu, kurį taikė Genujos teismo paskirtas ekspertas, ir antra, kritikuoja Komisijos veiksmus dėl tyrimo nebuvimo ir gero administravimo principo pažeidimo.
            
         
               3.
            
            
               Trečiajame ieškinio pagrinde Grandi Navi Veloci nurodo sprendimo prieštaringumą ir nepakankamą motyvaciją, kaip tai suprantama pagal SESV 296 straipsnį, kiek tai susiję su išvada, kad priemonės dėl tariamos reklaminės veiklos nebuvo valstybės pagalba.
            
         
               4.
            
            
               Ketvirtajame ieškinio pagrinde Grandi Navi Veloci teigia, pirma, kad buvo pažeista ir blogai taikyta SESV 107 straipsnio 1 dalis dėl teiginio, kad nei banko paskolos, nei garantiniai raštai nebuvo valstybės pagalba, ir, antra, kad pažeista pareiga motyvuoti sprendimą, kaip ji suprantama pagal SESV 296 straipsnį.